

**PĀRSKATS**

**par nepilngadīgo noziedzības stāvokli, noziedzīgos nodarījumos cietušajiem bērniem un noziedzības novēršanas problēmām 2016.gada 12 mēnešos.**

Pārskats sagatavots saskaņā ar likuma “Par policiju” 6.panta “Atklātums policijas darbā” pirmo daļu: “Policija dienesta interesēs par savu darbu informē Valsts un pašvaldību iestādes, kā arī iedzīvotājus” un “Bērnu noziedzības novēršanas un bērnu aizsardzības pret noziedzīgu nodarījumu pamatnostādnes 2013.-2019.gadam” V sadaļas “Pamatnostādnēs paredzēto uzdevumu un pasākumu plāns” 6.punktu: “Sagatavot pārskatu par nepilngadīgo noziedzības stāvokli, noziedzīgos nodarījumos cietušajiem bērniem, kā arī par noziedzības novēršanas problēmām.”

**Satura rādītājs**

[Saīsinājumi 3](#_Toc443477342)

[I Nepilngadīgo noziedzība 4](#_Toc443477343)

[II Cietušie bērni 12](#_Toc443477344)

[III Citi pārkāpumi, kurus izdarījuši nepilngadīgie un pārkāpumi, kuru rezultātā cietušie ir nepilngadīgie 20](#_Toc443477345)

[**1.** **Administratīvo pārkāpumu tendences un dinamika.** 21](#_Toc443477346)

[**2.** **Nepilngadīgo cietušo skaita dinamika ceļu satiksmes negadījumos un izdarītie pārkāpumi ceļu satiksmes jomā.** 25](#_Toc443477347)

[IV Preventīvie pasākumi 28](#_Toc443477348)

#

# **Saīsinājumi**

LR - Latvijas Republika

IeM - Iekšlietu ministrija

MK - Ministru kabinets

IC - Informācijas centrs

VP - Valsts policija

KPP - Kārtības policijas pārvalde

KP – Kārtības policija

GKrPP - Galvenā kriminālpolicijas pārvalde

GKPP - Galvenā kārtības policijas pārvalde

KIP - Kriminālizmeklēšanas pārvalde

ONAP - Organizētās noziedzības apkarošanas pārvalde

ENAP - Ekonomisko noziegumu apkarošanas pārvalde

KVP - Kriminālizlūkošanas vadības pārvaldes

KKP - Koordinācijas un kontroles pārvalde

SDP – Satiksmes drošības pārvalde

DKB - Dienestu koordinācijas birojs

SUKB - Satiksmes uzraudzības un koordinācijas birojs

PVN – Prevencijas vadības nodaļa

VP RRP - Valsts policija Rīgas reģiona pārvalde

NPN - Nepilngadīgo prevencijas nodaļa

NLI - nepilngadīgo lietu inspektori

IIIS - Integrētās iekšlietu informācijas sistēma

KRASS - Kriminālprocesa informācijas sistēma

DWH – Datu noliktavas risinājums

KL – Krimināllikums

KPL - Kriminālprocesa likums

LAPK - Latvijas Administratīvo pārkāpuma kodekss

BTAL - Bērnu tiesību aizsardzības likums

ASV - Amerikas Savienotās Valstis

CSN – Ceļu satiksmes negadījums

AS – Akciju sabiedrība

#

# **I Nepilngadīgo noziedzība**

Izvērtējot LR IeM IC statistikas datus 2016.gada 12 mēnešos salīdzinājumā ar 2015.gada 12 mēnešu analogo periodu, vērojams reģistrēto nepilngadīgo[[1]](#footnote-1) izdarīto noziedzīgo nodarījumu skaita neliels pieaugums.

 Pēc IeM IC datiem 2016.gada 12 mēnešos kopumā valstī reģistrēti 45639[[2]](#footnote-2) (-1767) noziedzīgi nodarījumi, no tiem 907 (+13) izdarīja nepilngadīgās personas. Pārskata periodā samazinājies personu skaits, kuras izdarīja noziedzīgus nodarījumus – 11230 (-219), bet palielinājies nepilngadīgo personu skaits, kuras izdarīja noziedzīgus nodarījumus – 678 (+76). Līdz ar to, 2016.gada 12 mēnešos ir vērojama tendence palielināties reģistrēto nepilngadīgo izdarīto noziedzīgo nodarījumu skaitam[[3]](#footnote-3), kā arī pieaudzis pašu nepilngadīgo personu skaits, kuras izdarīja noziedzīgus nodarījumus.

2016.gada 12 mēnešos reģistrēti nepilngadīgo izdarītie noziedzīgi nodarījumi pēc noziedzīga nodarījuma grupas objekta (nav kvalifikācijas pēc KL panta (salīdzinājumā ar 2015.gada 12 mēnešiem)):

|  |  |  |  |
| --- | --- | --- | --- |
| **KL nodaļa:** | **2015.gads** | **2016.gads** | **+/-** |
| IX nodaļa “Noziegumi pret cilvēci, mieru, kara noziegumi, genocīds” | 0 | 0  | **+/-0** |
| X nodaļa “Noziegumi pret valsti”  | 0 | 0 | **+/-0** |
| XI nodaļa “Noziedzīgi nodarījumi pret dabas vidi” | 3 | 0 | **-3** |
| XII nodaļa “Nonāvēšana” | 4 | 2 | **-2** |
| XIII nodaļa “Noziegumi pret personas veselību” | 40 | 55 | **+15** |
| XIV nodaļa “Noziedzīgi nodarījumi pret personas pamattiesībām un pamatbrīvībām” | 0 | 2 | **+2** |
| XV nodaļa “Noziedzīgi nodarījumi pret personas brīvību, godu un cieņu” | 4 | 3 | **-1** |
| XVI nodaļa “Noziedzīgi nodarījumi pret tikumību un dzimumneaizskaramību” | 5 | 12 | **+7** |
| XVII nodaļa “Noziedzīgi nodarījumi pretģimeni un nepilngadīgajiem” | 0 | 0 | **+/-0** |
| XVIII nodaļa “Noziedzīgi nodarījumi pret īpašumu” | 696 | 664 | **-32** |
| KL nodaļa: | **2015.gads**  | **2016.gads**  | **+/-** |
| XIX nodaļa “Noziedzīgi nodarījumi tautsaimniecībā” | 32 | 32 | **+/-0** |
| XX nodaļa “Noziedzīgi nodarījumi pret vispārējo drošību un sabiedrisko kārtību” | 59 | 60 | **+1** |
| XXI nodaļa “Noziedzīgi nodarījumi pret satiksmes drošību” | 33 | 42 | **+9** |
| XXII nodaļa “Noziedzīgi nodarījumi pret pārvaldes kārtību” | 10 | 21 | **+11** |
| XXIII nodaļa “Noziedzīgi nodarījumi pret jurisdikciju” | 8 | 14 | **+6** |

2016.gada 12 mēnešos reģistrēti nepilngadīgo izdarītie noziedzīgi nodarījumi, kuri kvalificējami pēc KL pantiem (salīdzinājumā ar 2015.gada 12 mēnešiem):

|  |  |  |  |
| --- | --- | --- | --- |
| **KL pants** | **2015.gads** | **2016.gads** | **+/-** |
| 78.p. - nacionālā, etniskā un rasu naida izraisīšana | 0 | 0 | **+/-0** |
| 93.p. - valsts simbolu zaimošana | 0 | 0 | **+/-0** |
| 116.p. - slepkavība | 1 | 0 | **-1** |
| 117.p. - slepkavība pastiprinošos apstākļos | 3 | 2 | **-1** |
| 118.p. - slepkavība sevišķi pastiprinošos apstākļos | 0 | 0 | **+/-0** |
| 125.p. - tīšs smags miesas bojājums | 4 | 6 | **+2** |
| 126.p. - tīšs vidēja smaguma miesas bojājums | 12 | 17 | **+5** |
| 130.p.  tīšs viegls miesas bojājums | 21 | 33 | **+12** |
| 131.p. - miesas bojājums aiz neuzmanības | 1 | 0 | **-1** |
| 132.p. - draudi izdarīt slepkavību un nodarīt smagu miesas bojājumu | 2 | 0 | **-2** |
| 159.p. - izvarošana | 3 | 3 | **+/-0** |
| 160.p. - vardarbīga dzimumtieksmes apmierināšana | 2 | 4 | **+2** |
| 162.p. - pavešana netiklībā | 0 | 3 | **+3** |
| 175.p. - zādzība | 260 | 227 | **-33** |
| 176.p. - laupīšana | 47 | 37 | **-10** |
| 177.p. - krāpšana | 4 | 4 | **+/-0** |
| 179.p. - piesavināšanās | 3 | 0 | **-3** |
| 180.p. - zādzība, krāpšana, piesavināšanās nelielā apmērā | 293 | 309 | **+16** |
| 183.p. - izspiešana | 1 | 3 | **+2** |
| 185.p. - mantas tīša iznīcināšana un bojāšana | 128 | 117 | **-11** |
| 186.p. - mantas iznīcināšana un bojāšana aiz neuzmanības | 1 | 1 | **+/-0** |
| 230.p. - cietsirdīga izturēšanās pret dzīvniekiem | 0 | 0 | **+/-0** |
| 231.p. - huligānisms | 9 | 18 | **+9** |
| 253.p. - narkotisko un psihotropo vielu neatļauta izgatavošana, iegādāšanās, glabāšana, pārvadāšana un pārsūtīšana | 13 | 14 | **+1** |
| 253.1p. - narkotisko un psihotropo vielu neatļauta izgatavošana, iegādāšanās, glabāšana, pārvadāšana un pārsūtīšana realizācijas nolūkā un neatļauta realizēšana | 16 | 13 | **-3** |
| **KL pants** | **2015.gads** | **2016.gads** | **+/-** |
| 253.2.p. - narkotisko un psihotropo vielu neatļauta iegādāšanās, glabāšana un realizēšana nelielā apmērā un narkotisko un psihotropo vielu neatļauta lietošana | 20 | 13 | **-7** |
| 262.p. - transportlīdzekļa vadīšana alkohola, narkotisko, psihotropo, toksisko vai citu apreibinošu vielu ietekmē | 31 | 36 | **+5** |

2016.gada 12 mēnešos, salīdzinājumā ar 2015.gada 12 mēnešiem, nepilngadīgie visbiežāk ir izdarījuši noziedzīgus nodarījumus pret īpašumu 77% (-5%), samazinājies noziedzīgu nodarījumu skaits, kas saistīti ar apreibinošu vielu lietošanu, iegādāšanos, glabāšanu, izgatavošanu, pārvadāšanu un pārsūtīšanu 4% (- 1%), palielinājies noziedzīgo nodarījumu skaits pret personas veselību 6% (+2%), pret tikumību un dzimumneaizskaramību 1,1% (+0,6%), kā arī pēc KL 231.panta „Huligānisms” 2% (+1%).

Atskaites periodā, atbilstoši personas vai sabiedrības interešu apdraudējuma raksturam un sabiedriskās bīstamības pakāpei, 22 (-6) no nepilngadīgo izdarītiem noziedzīgiem nodarījumiem ir kriminālpārkāpumi[[4]](#footnote-4), 562 (+66) – mazāk smagi noziegumi[[5]](#footnote-5), 289 (-39) – smagi noziegumi[[6]](#footnote-6) un 34 (-8) – sevišķi smagi noziegumi[[7]](#footnote-7). Kopumā noziedzīgus nodarījumus vairākums - 88%, ir izdarījuši zēni, savukārt meitenes tikai 12%. Jāatzīmē, ka palielinājies mazāk smago noziegumu skaits, bet kriminālpārkāpumu skaits ir palicis tāds pats, savukārt samazinājies smago un sevišķi smago noziegumu skaits, kurus izdarīja zēni: 21 (+/-0) kriminālpārkāpumus, 497 (+52) mazāk smagus noziegumus, 275 (-43) smagus noziegumus un 33 (-6) sevišķi smagus noziegumus, kā arī ir samazinājies kriminālpārkāpumu skaits un sevišķi smago noziegumu skaits, bet palielinājies mazāk smago un smago noziegumu skaits, kurus izdarīja meitenes: 1 (-6) kriminālpārkāpumus, 82 (+29) mazāk smagus noziegumus, 24 (+10) smagus noziegumus un 1 (-3) sevišķi smagus noziegumus.

Kopumā 2016.gada 12 mēnešos zēni izdarīja 95 % kriminālpārkāpumu, 88% mazāk smagu noziegumu, 95% smagu noziegumu un 97 % sevišķi smagu noziegumu.

Pēc VP Īslaicīgo aizturēšanas vietu sniegtajiem datiem 2016.gada 12 mēnešos salīdzinājumā ar iepriekšējo atskaites periodu ir aizturēts, apcietināts un konvojēts sekojošs nepilngadīgo personu skaits:

|  |  |  |  |
| --- | --- | --- | --- |
|  | **2015.gads** | **2016.gads** | **+/-** |
| Saskaņā ar KPL aizturētās personas, kurām netika piemērots apcietinājums | 257 | 210 | **-47** |
| Apcietināto personu skaits | 151 | 65 | **-86** |
| Uz procesuālajām darbībām no ieslodzījuma vietām konvojētās personas (kopā) | 241 | 305 | **+64** |
| Tiesai | 108 | 121 | **+13** |
| Prokuratūrai | 31 | 36 | **+5** |
| Policijai | 100 | 148 | **+48** |
| Citi | 2 | 0 | **-2** |
| Ar īslaicīgās brīvības atņemšanu notiesātās personas | 17 | 9 | **-8** |

Veicot statistikas datu analīzi, var izdarīt secinājumu, ka samazinājies apcietināto personu skaits, savukārt palielinājies uz procesuālajām darbībām no ieslodzījuma vietām konvojēto personu skaits.

VP RRP KPP NPN 2016.gada 12 mēnešos bija ievietoti 220 (-67) bērni[[8]](#footnote-8):

|  |  |  |  |  |  |
| --- | --- | --- | --- | --- | --- |
| Nr. p.k. |  | Skaits | 2016./2015.“+/ -” sk. | **2016../2015.****“+/-” %** |  |
| **1.** | **Atskaites periodā Nodaļā ievietoti bērni, kuri:**  | 220 | -67 | **-23%** |  |
| 1.1. | dzīvo Latvijas Republikā: | 214 | -72 | **-25%** |  |
| 1.1.1. | Rīgā un Rīgas novadā | 110 | -10 | **-8%** |  |
| 1.1.2. | citos Latvijas novados | 105 | -61 | **-36%** |  |
| 1.2. | dzīvo citās valstīs | 5 | +4 | **+400%** |  |
| 1.3. | ir bez vecākiem | 91 | -40 | **-30%** |  |
| 1.4. | ir ar vienu no vecākiem | 130 | -66 | **-33%** |  |
| **2.** | **Iedalījums pa vecuma grupām:** |  |  |  |  |
| 2.1. | līdz 7 gadiem | 1 | +1 | **+100%** |  |
| 2.2. | no 8 – 10 gadiem | 5 | -2 | **+66%** |  |
| 2.3. | no 11 – 14 gadiem | 65 | -10 | **-13%** |  |
| 2.4. | no 15 – 16 gadiem | 95 | -34 | **-26%** |  |
| 2.5. | no 17 – 18 gadiem | 54 | -16 | **-22%** |  |
| **3.** | **Iedalījums pēc dzimuma:** |  |  |  |  |
| 3.1. | Meitenes | 72 | -9 | **-11%** |  |
| 3.2. | Zēni | 148 | -58 | **-28%** |  |
| **4.** | **Mācās skolā** | 187 | -75 | **-28%** |  |
| **5.** | **Nemācās** | 24 | +4 | **+20%** |  |
| **6.** | **Strādā** | 1 | +1 | **+100%** |  |
| **7.** | **Nestrādā** | 0 | +/-0 | **+/-0%** |  |
| **Nogādāto bērnu kategorija** |  |
| **8.** | **Nodaļā ievietoti bērni, kuri:** |  |  |  |  |
| 8.1. | četru stundu laikā no aizturēšanas nav nodoti bērnu vecākiem, aizstājējiem, bērnu aprūpes iestādei vai meklēšanas iniciatoram | 219 | -68 | **-24%** |  |
| 8.2. | nelikumīgi šķērsojuši Latvijas Republikas robežu | 0 | +/-0 | **+/-0%** |  |
| 8.3. | saskaņā ar tiesas nolēmumu, prokurora norādījumu, izmeklēšanas iestādes lēmumu | 1 | +1 | **+100%** |  |
| **Ziņas par bērniem, kuri atdoti no Nodaļas** |  |
| **9.** | **Bērnu skaits atskaites periodā, kuri atdoti:** | 220 | -67 | **-23%** |  |
| 9.1 | vecākiem vai viņus aizvietojošām personām | 109 | -2 | **-2%** |  |
| 9.2. | bērnu aprūpes iestādēm, internātskolām | 80 | -30 | **-27%** |  |
| 9.3. | sociālās korekcijas izglītības iestādei | 2 | -8 | **-80%** |  |
| 9.4. | ievietoti bērnu aprūpes iestādēs, internātskolās, krīzes centros | 10 | -18 | **-64%** |  |
| 9.5. | policijas darbiniekiem | 18 | +2 | **-12%** |  |
| 9.6. | Medicīnas iestādei | 1 | -5 | **-83%** |  |
| **10.** | **Atskaites perioda beigās Nodaļā esošo bērnu skaits** | 0 | +/-0 | **+/-0%** |  |
| **Nodaļā veiktais preventīvais darbs ar bērniem** |  |
| **11.** | **Noskaidrota bērna personība** | 1 | +1 | **100%** |  |  |  |
| **12.** | **Nosūtītie ziņojumi kopā:** | 465 | -107 | **-19%** |  |
| 12.1. | policijas iestādēm | 21 | +7 | **+50%** |  |
| 12.1.1. | t.sk. par noziedzīgiem nodarījumiem | 0 | +/-0 | **+/-0%** |  |
| 12.2. | izglītības pārvaldēm | 0 | +/-0 | **+/-0%** |  |
| 12.3. | bāriņtiesai  | 235 | -49 | **-17%** |  |
| 12.4. | pašvaldību sociālajam dienestam | 204 | -62 | **-23,00%** |  |
| 12.5. | bērnu aprūpes iestādēm, internātskolām, krīzes centriem | 1 | -2 | **-66%** |  |
| 12.6. | bērnu vecākiem | 0 | +/-0 | **+/-0%** |  |
| 12.7. | Nosūtīti ziņojumi citām valsts un sabiedriskām iestādēm | 8 | +3 | **+60%** |  |
| **13.** | **Sastādīti protokoli par administratīvajiem pārkāpumiem** | 0 | +/-0 | **+/-0%** |  |
| **14.** | **Vecāku skaits, ar kuriem veikts profilakses darbs** | 65 | +15 | **+30%** |  |
| **15.** | **Pēc medicīniskās palīdzības griezušos bērnu skaits** | 11 | +/-0 | **+/-0%** |  |
| **16** | **Bērnu skaits, kurus ievietojušas VP RRP struktūrvienības** | 185 | -42 | **-18%** |  |
| **17.** | **Bērnu skaits, kurus ievietojušas citu Valsts policijas reģionu struktūrvienības** | 4 | -12 | **-75%** |  |
| **18.** | **Bērnu skaits, kurus ievietojuši Pašvaldības policija** | 31 | -27 | **-46%** |  |
| **19.** | **Bērnu skaits, kurus ievietojuši Pašvaldības struktūrvienības (BT; SD)** | 0 | +/-0 | **+/-0%** |  |

Lielākā daļa no NPN ievietotajiem bērniem ir tādi, kuri ir nonākuši tādos apstākļos, kas bīstami bērnam, kā arī bērni, kuri ir izdarījuši darbības, par kurām paredzēta administratīvā atbildība vai kriminālatbildība, un bērni, kuri bija izsludināti meklēšanā.

Saistībā ar katru bērnu pastāvīgi tiek veikts preventīvais darbs ar mērķi novērst bērnu nepietiekamu uzraudzību, iegūt informāciju par viņu izdarītajiem likumpārkāpumiem, kā arī prettiesiskajām darbībām, kas vērstas pret viņu vai citām personām, kā arī nepieļaut turpmākās prettiesiskās darbības.

Pastāvīgi notiek sadarbība ar bāriņtiesām, sociālajiem dienestiem, izglītības pārvaldēm u.c. iestādēm sekmīgai bērnu problēmu risināšanai. Tiek veikts preventīvais darbs ar bērnu vecākiem, to aizbildņiem. Lai varētu informēt minētās institūcijas par bērna problēmām, kā arī iegūtu par bērnu un viņa ģimeni nepieciešamo informāciju, tiek izsūtītas rakstiskā veidā informācijas un pieprasījumi.

Saskaņā ar BTAL 58.panta trešo daļu, 2016.gada 12 mēnešos VP KP struktūrvienību inspektori, kuri veic dienesta pienākumus NLI jomā, nepilngadīgo likumpārkāpēju individuālās prevencijas uzskaitē ir ņēmuši 333 nepilngadīgos, kas, salīdzinot ar 2015.gada 12 mēnešiem, ir par 13 likumpārkāpējiem vairāk un atskaites perioda beigās VP nepilngadīgo likumpārkāpēju individuālās prevencijas uzskaitē atradās 344 (-26) nepilngadīgās personas. Atrodoties uzskaitē 194 (+27) nepilngadīgie izdarīja noziedzīgus nodarījumus, bet 250 (+46) – administratīvus pārkāpumus. 2016.gada 12 mēnešos 323 (-25) bērni vecumā no 7 līdz 18 gadiem nonāca VP redzeslokā sakarā ar likumpārkāpumu izdarīšanu un 162 (+8) nepilngadīgās personas NLI redzeslokā nonāca sistemātiskas klaiņošanas dēļ. Savukārt 37 bērni vecumā no 7 līdz 14 gadu vecumam izdarīja smagus vai sevišķi smagus noziegumus vai atkārtoti izdarīja noziedzīgus nodarījumus, kas ir par 19 personām mazāk nekā 2015.gada 12 mēnešos[[9]](#footnote-9).

Atskaites periodā izbeigtie pret nepilngadīgajiem uzsāktie kriminālprocesi (salīdzinājumā ar 2015.gada 12 mēnešiem):

|  |  |  |  |
| --- | --- | --- | --- |
| **KPL pants** | **2015.gads** | **2016.gads** | **+/-** |
| 377.p.1.pkt. - nav noticis noziedzīgs nodarījums | 0 | 10 | **+10** |
| 377.p.2.pkt. - izdarītajā nodarījumā nav noziedzīga nodarījuma sastāva | 5 | 31 | **+26** |
| 377.p.3.pkt. - iestājies noilgums | 0 | 1 | **+1** |
| 377.p.4.pkt. - pieņemts amnestijas akts, kas novērš soda piemērošanu par attiecīgo noziedzīgu nodarījumu | 0 | 0 | **+/-0** |
| 377.p.8.pkt. - nav cietušās personas pieteikuma tādā kriminālprocesā, kuru var uzsākt tikai uz šīs personas pieteikuma pamata | 0 | 1 | **+1** |
| **KPL pants** | **2015.gads** | **2016.gads** | **+/-** |
| 377.p.9.pkt. - noticis cietušā un aizdomās turētā vai apsūdzētā izlīgums tādā kriminālprocesā, kuru var uzsākt tikai uz cietušās personas pieteikuma pamata | 0 | 2 | **+2** |
| 379.p.1.d.1.pkt. -  izmeklētājs ar uzraugošā prokurora piekrišanu, prokurors vai tiesa var izbeigt kriminālprocesu, ja: izdarīts noziedzīgs nodarījums, kuram ir noziedzīga nodarījuma pazīmes, bet ar kuru nav radīts tāds kaitējums, lai piespriestu kriminālsodu | 0 | 1 | **+1** |
| 379.p.1.d.2.pkt. -  izmeklētājs ar uzraugošā prokurora piekrišanu, prokurors vai tiesa var izbeigt kriminālprocesu, ja: persona, kas izdarījusi kriminālpārkāpumu vai mazāk smagu noziegumu, ir izlīgusi ar cietušo vai viņa pārstāvi Krimināllikumā noteiktajos gadījumos | 0 | 1 | **+1** |
| 379.p.1.d.3.pkt. - izmeklētājs ar uzraugošā prokurora piekrišanu, prokurors vai tiesa var izbeigt kriminālprocesu, ja: noziedzīgu nodarījumu izdarījusi nepilngadīga persona un ir konstatēti noziedzīga nodarījuma izdarīšanas īpašie apstākļi, un par nepilngadīgo personu iegūtas ziņas, kas mīkstina tās atbildību | 0 | 0 | **+/-0** |
| 379.p.1.d.4.pkt. - izmeklētājs ar uzraugošā prokurora piekrišanu, prokurors vai tiesa var izbeigt kriminālprocesu, ja: kriminālprocesu nav iespējams pabeigt saprātīgā termiņā | 0 | 0 | **+/-0** |
| 379.p.1.d.5.pkt. -  izmeklētājs ar uzraugošā prokurora piekrišanu, prokurors vai tiesa var izbeigt kriminālprocesu, ja: persona noziedzīgu nodarījumu izdarījusi laikā, kad tā bija pakļauta cilvēku tirdzniecībai un tika piespiesta to izdarīt | 0 | 0 | **+/-0** |
| 379.p.2.d. - izmeklētājs ar uzraugošā prokurora piekrišanu vai prokurors var izbeigt kriminālprocesu un materiālus par nepilngadīgo nosūtīt audzinoša rakstura piespiedu līdzekļa piemērošanai | 0 | 2 | **+2** |
| 379.p.3.d. - prokurors var izbeigt kriminālprocesu, nosacīti atbrīvojot no kriminālatbildības | 0 | 0 | **+/-0** |

2016.gada 12 mēnešos pirmās instances tiesas par KL paredzēto noziedzīgo nodarījumu izdarīšanu pieņēma 126 (+3) lēmumus par audzinoša rakstura piespiedu līdzekļu piemērošanu nepilngadīgām personām vecumā no 11 līdz 18 gadiem un 1 lēmumu par medicīniska rakstura piespiedu līdzekļu piemērošanu nepilngadīgajām personām.[[10]](#footnote-10) 2016.gada 12 mēnešos tika notiesāti 377 nepilngadīgie (-36), no kuriem 23 (+8) nepilngadīgajiem tika piemēroti audzinoša rakstura piespiedu līdzekļi.

Pēc IeM IC datiem, 2016.gada 12 mēnešos pašvaldību administratīvās komisijas pieņēma 884 lēmumus[[11]](#footnote-11) par audzinoša rakstura piespiedu līdzekļu piemērošanu bērniem par viņu izdarītajiem administratīvajiem pārkāpumiem, kas ir par 763 lēmumiem vairāk kā 2015.gada 12 mēnešos [[12]](#footnote-12).

# **II Cietušie bērni**

Pēc IeM IC datiem 2016.gada 12 mēnešos noziedzīgos nodarījumos kopā cietušas 14370[[13]](#footnote-13) (-753[[14]](#footnote-14)) personas, no tām 564[[15]](#footnote-15) (+38) bērni, no tiem 244 (-11) vecumā no 14 līdz 18 gadiem, 110 (-2) vecumā no 11 līdz 14 gadiem, 92 (+1) vecumā no 7 līdz 11 gadiem un 96 (+24) vecumā no 0 līdz 7 gadiem. Kopā mazgadīgo cietušo personu skaits ir 298, kas ir par 19 personām vairāk, salīdzinājumā ar iepriekšējo periodu. No noziedzīgos nodarījumos cietušajiem bērniem, zēni ir 289 (+19) un meitenes – 275 (+19)[[16]](#footnote-16).

Atskaites periodā noziedzīgo nodarījumu rezultātā cietušo bērnu skaits:

|  |  |  |  |
| --- | --- | --- | --- |
| **KL panti** | **2015.gads** | **2016.gads** |  |
|  Zēni | Meitenes  | **Kopā:** | Zēni | Meitenes  | **Kopā:** | **+/-** |
| 116.p. - slepkavība | 1 | 0 | **1** | 0 | 2 | **2** | +1 |
| 117.p. - slepkavība pastiprinošos apstākļos | 0 | 0 | **0** | 1 | 0 | **1** | +1 |
| 123.p. - nonāvēšana aiz neuzmanības | 0 | 0 | **0** | 4 | 0 | **4** | +4 |
| 125.p. - tīšs smags miesas bojājums | 4 | 0 | **4** | 0 | 0 | **0** | -4 |
| 126.p. - tīšs vidēja smaguma miesas bojājums | 12 | 3 | **15** | 12 | 0 | **12** | -3 |
| 130.p. - tīšs viegls miesas bojājums | 30 | 5 | **35** | 22 | 9 | **31** | -4 |
| 131.p. - miesas bojājums aiz neuzmanības | 1 | 1 | **2** | 4 | 2 | **6** | +4 |
| 132.p. - draudi izdarīt slepkavību un nodarīt smagu miesas bojājumu | 2 | 0 | **2** | 1 | 0 | **1** | -1 |
| 152.p. - nelikumīga brīvības atņemšana | 0 | 3 | **3** | 1 | 1 | **2** | -1 |
| **KL panti** | **2015.gads** | **2016.gads** |  |
|  Zēni  | Meitenes  | **Kopā:** | Zēni | Meitenes  | **Kopā:** | **+/-** |
| 153.p. - personas nolaupīšana | 0 | 1 | **1** | 0 | 0 | **0** | -1 |
| 154.1 p. - cilvēku tirdzniecība | 0 | 2 | **2** | 0 | 0 | **0** | -2 |
| 159.p. - izvarošana | 3 | 24 | **27** | 0 | 19 | **19** | -8 |
| 160.p. - seksuāla vardarbība | 22 | 35 | **57** | 12 | 36 | **48** | -9 |
| 161.p. - seksuāla rakstura darbības ar personu, kura nav sasniegusi sešpadsmit gadu vecumu | 2 | 26 | **28** | 2 | 25 | **27** | -1 |
| 162. p. - pavešana netiklībā | 4 | 23 | **27** | 10 | 31 | **41** | +14 |
| 162.1p. - pamudināšana iesaistīties seksuālās darbībās | 1 | 4 | **5** | 0 | 12 | **12** | +7 |
| 164.p. - personas iesaistīšana prostitūcijā un prostitūcijas izmantošana | 0 | 2 | **2** | 0 | 0 | **0** | -2 |
| 1651.p. - personas nosūtīšana seksuālai izmantošanai | 0 | 0 | **0** | 0 | 0 | **0** | +/-0 |
| 166.p. - pornogrāfiska priekšnesuma demonstrēšanas, intīma rakstura izklaides ierobežošanas un pornogrāfiska rakstura materiāla aprites noteikumu pārkāpšana | 5 | 10 | **15** | 1 | 18 | **19** | +4 |
| 174.p. - cietsirdība un vardarbība pret nepilngadīgo | 50 | 49 | **99** | 64 | 45 | **109** | +10 |
| 175.p. - zādzība | 14 | 10 | **24** | 16 | 10 | **26** | +2 |
| 176.p. - laupīšana | 32 | 4 | **36** | 28 | 4 | **32** | -4 |
| 177.p. - krāpšana | 0 | 0 | **0** | 1 | 3 | **4** | +4 |
| 180.p. - zādzība, krāpšana, piesavināšanās nelielā apmērā | 39 | 23 | **62** | 25 | 19 | **44** | -18 |
| 183.p. - izspiešana | 2 | 0 | **2** | 5 | 0 | **5** | +3 |
| 230.1p. - dzīvnieku turēšanas noteikumu pārkāpšana | 8 | 4 | **12** | 10 | 3 | **13** | +1 |
| 231.p. - huligānisms | 5 | 2 | **7** | 12 | 5 | **17** | +10 |
| 251.p. - pamudināšana lietot narkotiskās, psihotropās vielas un jaunas psihoaktīvās vielas | 0 | 0 | **0** | 0 | 0 | **0** | +/-0 |
| 252.p. - narkotisko, psihotropo un jauno psihoaktīvo vielu ievadīšana pret personas gribu | 0 | 0 | **0** | 0 | 0 | **0** | +/-0 |
| 260.p. - ceļu satiksmes noteikumu un transportlīdzekļu ekspluatācijas noteikumu pārkāpšana | 32 | 30 | **62** | 36 | 24 | **60** | -2 |

2016.gada 12 mēnešos, salīdzinājumā ar 2015.gada 12 mēnešiem, visbiežāk bērni cietuši no noziedzīgiem nodarījumiem pret tikumību un dzimumneaizskaramību – 26% gadījumu (-1,4%), mantiskiem nodarījumiem – 20% (-3,5%), no cietsirdības un vardarbības (KL 174.pants) – 19,3% bērnu (+0,5%) un no nodarījumiem pret dzīvību un veselību – 10,4% (-0,8%).

Palielinoties bērnu vecumam, pieaug risks ciest no noziedzīgiem nodarījumiem pret tikumību un dzimumneaizskaramību. Visbiežāk no iepriekš minētajiem noziedzīgiem nodarījumiem cieš meitenes, zēni retāk.

Kā pozitīvu jāatzīmē, ka atskaites periodā salīdzinot ar iepriekšējo periodu nav notikusi neviena nepilngadīgās personas nolaupīšana (KL – 153.pants) un tirdzniecība (KL – 154.1pants), kā arī neviena nepilngadīgā persona nav tikusi nosūtīta seksuālai izmantošanai (KL – 165.1pants).

Kā negatīvu jāatzīmē, ka atskaites periodā, salīdzinot ar iepriekšējo periodu, palielinājies bērnu skaits, kuri cietuši no pavešanas netiklībā (KL – 162.pants) 41 (+14) un no cietsirdības un vardarbības (KL – 174.pants) 109 (+10).

2016.gada 12 mēnešos reģistrētie noziedzīgie nodarījumi pēc noziedzīga nodarījuma grupas objekta (nav kvalifikācijas pēc KL panta):

|  |  |  |  |
| --- | --- | --- | --- |
| **KL nodaļa:** | **2015.gads** | **2016.gads** | **+/-** |
| XII nodaļa „Nonāvēšana” | 2 | 7 | **+5** |
| XIII nodaļa „Noziegumi pret personas veselību” | 67 | 66 | **-1** |
| XIV nodaļa „Noziedzīgi nodarījumi pret personas pamattiesībām un pamatbrīvībām” | 1 | 5 | **+4** |
| XV nodaļa „Noziedzīgi nodarījumi pret personas brīvību, godu un cieņu” | 19 | 23 | **+4** |
| XVI nodaļa „Noziedzīgi nodarījumi pret tikumību un dzimumneaizskaramību” | 133 | 149 | **+16** |
| XVII nodaļa „ Noziedzīgi nodarījumi pret ģimeni un nepilngadīgo” | 91 | 113 | **+22** |
| XVIII nodaļa „Noziedzīgi nodarījumi pret īpašumu” | 130 | 107 | **-23** |
| XIX nodaļa „Noziedzīgi nodarījumi tautsaimniecībā” | 4 | 5 | **+1** |
| XX nodaļa „Noziedzīgi nodarījumi pret vispārējo drošību un sabiedrisko kārtību” | 20 | 30 | **+10** |
| XXI nodaļa „Noziedzīgi nodarījumi pret satiksmes drošību” | 65 | 62 | **-3** |

Pēc IeM IC datiem 2016.gada 12 mēnešos, sadalījumā pēc noziedzīga nodarījuma izdarīšanas vietas, bērni visbiežāk cietuši: 115 (+31) dzīvoklī, 74 (+6) pilsētā, 69 (-26) uz ielas, 64 (-11) dzīvojamajā mājā un 21 (-3) mācību iestādē.

2016.gadā Valsts policijas Galvenā kriminālpolicijas pārvaldē kā viena no prioritātēm bija noteikta noziedzīgu nodarījumu pret nepilngadīgo un mazgadīgo personu dzimumneaizskaramību vērstu noziegumu, tai skaitā noziedzīgu nodarījumu, kas saistīti ar bērnu pornogrāfijas izplatīšanu ar augsto tehnoloģiju palīdzību, apkarošana.

Noziedzīgus nodarījumus, kurus izdarījušas nepilngadīgās un mazgadīgās personas, kā arī noziedzīgus nodarījumus, kas vērsti pret nepilngadīgu un mazgadīgu personu tikumību un dzimumneaizskaramību, par kuru izdarīšanu paredzēta kriminālatbildība, tai skaitā noziedzīgu nodarījumu, kas saistīti ar bērnu pornogrāfijas izplatīšanu ar augsto tehnoloģiju palīdzību, apkaro pēc noteiktas sistēmas un kompetences vairākas Valsts policijas struktūrvienības dažādos līmeņos (iecirknis – reģiona pārvalde – galvenā pārvalde).

Valsts policijas reģionu pārvaldes un iecirkņi izmeklē ar bērnu tikumību un dzimumneaizskaramību, kā arī seksuālās izmantošanas materiālu izplatīšanu saistītus noziedzīgus nodarījumus, kas izdarīti bez augsto tehnoloģiju palīdzības un to izmeklēšana nav tehnoloģiski komplicēta.

Valsts policijas Rīgas reģiona pārvaldes (RP) Kriminālpolicijas pārvaldes (KrPP) 1.biroja 4.nodaļas (Nodaļa) kompetencē ir pret nepilngadīgo tikumību un dzimumneaizskaramību vērsto noziedzīgo nodarījumu apkarošana. Nodaļa organizē, plāno un veic operatīvās un procesuālās darbības, lai novērstu, izmeklētu un atklātu noziedzīgus nodarījumus, kas vērsti pret nepilngadīgu un mazgadīgu personu tikumību un dzimumneaizskaramību, par kuru izdarīšanu paredzēta kriminālatbildība pēc Krimināllikuma (KL) 159.panta 3.daļas, KL 160.panta 2. un 3.daļas, KL 161.panta un KL 162.panta, ja ir pamats un iemesli uzsākt kriminālprocesu pret personu, kas nav Latvijas Republikas pilsonis un pastāvīgais iedzīvotājs, ja tā zināma vai pastāv procesuālo piespiedu līdzekļu vai drošības līdzekļu piemērošanas nosacījumi; pēc KL 162.panta par intelektuāla rakstura noziedzīgām darbībām, ja tās veiktas interneta vidē vai izmantojot citus elektroniskos sakaru līdzekļus; pēc KL 166.panta 2., 3. un 4.punkta, ja noziedzīgs nodarījums vērsts pret nepilngadīgu un mazgadīgu personu tikumību un dzimumneaizskaramību. Tāpat, lai nodrošinātu efektīvu pirmstiesas izmeklēšanu, normatīvajos aktos noteiktajā kārtībā, Nodaļa pieņem lietvedībā kriminālprocesus, kas uzsākti VP Rīgas RP teritoriālajos policijas iecirkņos par noziedzīgiem nodarījumiem, kas vērsti pret nepilngadīgu un mazgadīgu personu tikumību un dzimumneaizskaramību; uzkrāj, apkopo un analizē informāciju par noziedzīgiem nodarījumiem, kas vērsti pret nepilngadīgu un mazgadīgu personu tikumību un dzimumneaizskaramību, kā arī savas kompetences ietvaros koordinē un normatīvajos aktos noteiktajā kārtībā kontrolē noziedzīgo nodarījumu, kas veikti pret nepilngadīgo un mazgadīgo personu tikumību un dzimumneaizskaramību, novēršanu un atklāšanu, kā arī sniedz metodisku un praktisku palīdzību šajā jomā VP Rīgas RP teritoriālajiem policijas iecirkņiem.

VP GKrPP līmenī saskaņā ar reglamentiem ir noteiktas šādas kompetences:

1. Kriminālizmeklēšanas pārvalde (KIP) veic noziedzīgu nodarījumu, kas vērsti pret nepilngadīgo un mazgadīgo personu tikumību un dzimumneaizskaramību, atklāšanu un apkarošanu (KL 159.panta 2. un 3.daļa, KL 160.panta 2. un 3.daļa, KL 161.panta, KL 162.panta, KL 164.panta 3. un 4.daļa, KL 166.panta 3. un 4.daļa), kā arī informācijas uzkrāšanu, apkopošanu un analizēšanu par šāda veida noziedzīgiem nodarījumiem.
2. Organizētās noziedzības apkarošanas pārvalde (ONAP) veic noziedzīgu nodarījumu saistībā ar cilvēku tirdzniecību un personu, t.sk. nepilngadīgo seksuālo izmantošanu atklāšanu un novēršanu.
3. Ekonomisko noziegumu apkarošanas pārvalde (ENAP) veic noziedzīgu nodarījumu, kas saistīti ar pornogrāfiska rakstura materiālu izplatīšanu tiešsaistē, kuros aprakstīta vai attēlota bērnu seksuāla izmantošana, atklāšanu un novēršanu.

Saskaņā ar Iekšlietu ministrijas (IeM) Informācijas centra (IC) Sodu Reģistra datu noliktavas sistēmas (DWH) datu masīvu “201612”[[17]](#footnote-17) 2016.gadā valstī pēc KL 161.panta (Seksuāla rakstura darbības ar personu, kura nav sasniegusi 16 gadu vecumu) kopumā uzsākti 54 kriminālprocesi (visi kriminālprocesi uzsākti VP), par atklātiem tiek uzskaitīti 45 kriminālprocesi, t.sk. 29 kriminālprocesi no 2016.gadā uzsāktajiem kriminālprocesiem, kriminālvajāšanas uzsākšanai uz prokuratūru nosūtīti 44 kriminālprocesi.

Pēc KL 162.panta (Pavešana netiklībā) valstī kopumā uzsākti 45 kriminālprocesi (Valsts policijā – 42 kriminālprocesi), par atklātiem tiek uzskaitīti 28 kriminālprocesi (visi VP), t.sk. 9 kriminālprocesi (visi VP) no 2016.gadā uzsāktajiem kriminālprocesiem, kriminālvajāšanas uzsākšanai uz prokuratūru nosūtītas 27 krimināllietas (visas VP), t.sk. 9 krimināllietas (visas VP) no 2016.gadā uzsāktajiem kriminālprocesiem.

Pēc KL 162.1 panta (Pamudināšana iesaistīties seksuālās darbībās) valstī kopumā uzsākti 14 kriminālprocesi (visi VP), par atklātiem tiek uzskaitīti 9 kriminālprocesi (visi VP), t.sk. 4 kriminālprocesi no 2016.gadā uzsāktajiem kriminālprocesiem, kriminālvajāšanas uzsākšanai uz prokuratūru nosūtītas 8 krimināllietas (visas VP), t.sk. 4 krimināllietas no 2016.gadā uzsāktajiem kriminālprocesiem.

Saskaņā ar VP GKrPP ONAP sniegto informāciju VP kopumā uzsākti 3 kriminālprocesi pēc KL 164.panta (Par nepilngadīgo iesaistīšanu prostitūcijā un piespiešana nodarboties ar prostitūciju), no kuriem viens kriminālprocess papildus kvalificēts arī pēc KL 165.panta (Sutenerisms), un minētā kriminālprocesa ietvaros 3 nepilngadīgas Latvijas Republikas pilsones atzītas par cietušām personām, kurām tika sniegta rehabilitācija “Resursu centrā sievietēm “Marta””. 2016.gadā kriminālvajāšanas uzsākšanai uz prokuratūru tika nosūtīta viena krimināllieta par nepilngadīgu personu tirdzniecību seksuālās izmantošanas nolūkā attiecībā pret 2 Latvijas Republikas pilsoņiem (vīrietis un nepilngadīga sieviete), pēc KL 164. panta 3.1 daļas attiecībā pret 2 Latvijas Republikas pilsoņiem (vīrieši) un pēc KL 165.panta 3.daļas attiecībā pret 2 Latvijas Republikas pilsoņiem (sieviete un vīrietis). [[18]](#footnote-18)

Pēc KL 166.panta 3.daļas (Pornogrāfiska priekšnesuma demonstrēšana, intīma rakstura izklaides ierobežošanas un pornogrāfiska rakstura materiāla aprites noteikumu pārkāpšana) valstī kopumā uzsākti 8 kriminālprocesi (visi VP), par atklātiem tiek uzskaitīti 3 kriminālprocesi (visi VP), t.sk. viens kriminālprocess no 2016.gadā uzsāktajiem kriminālprocesiem, kriminālvajāšanas uzsākšanai uz prokuratūru nosūtītas 2 krimināllietas (visas VP), t.sk. viena krimināllieta no 2016.gadā uzsāktajiem kriminālprocesiem.

Pēc KL 172.panta (Par nepilngadīgā iesaistīšanu noziedzīgā nodarījumā) valstī kopumā uzsākti 10 kriminālprocesi (visi VP), par atklātiem tiek uzskatīti 10 kriminālprocesi (visi VP), t.sk. 6 kriminālprocesi no 2016.gadā uzsāktajiem kriminālprocesiem, kriminālvajāšanas uzsākšanai uz prokuratūru nosūtītas 8 krimināllietas (visas VP), t.sk. 4 krimināllietas no 2016.gadā uzsāktajiem kriminālprocesiem.

Pēc KL 174.panta (Par cietsirdību un vardarbību pret nepilngadīgo) valstī kopumā uzsākti 139 kriminālprocesi, par atklātiem tiek uzskaitīti 60 kriminālprocesi, t.sk. 30 kriminālprocesi no 2016.gadā uzsāktajiem kriminālprocesiem, kriminālvajāšanas uzsākšanai uz prokuratūru nosūtītas 57 krimināllietas, t.sk. 30 krimināllietas no 2016.gadā uzsāktajiem kriminālprocesiem. VP kopumā uzsākti 132 kriminālprocesi, par atklātiem tiek uzskaitīti 60 kriminālprocesi, t.sk. 30 kriminālprocesi no 2016.gadā uzsāktajiem kriminālprocesiem, kriminālvajāšanas uzsākšanai uz prokuratūru nosūtītas 57 krimināllietas, t.sk. 30 krimināllietas no 2016.gadā uzsāktajiem kriminālprocesiem.

Jānorāda, ka cīņā ar bērnu seksuālo izmantošanu, regulāri tiek uzlabota informācijas apmaiņa gan starp VP reģionu pārvalžu struktūrvienībām, gan nevalstiskajām organizācijām. Tāpat VP kriminālpolicijas struktūrvienībās regulāri notiek darbinieku kapacitātes celšana un apmācība, t.sk. izmantojot ES dalībvalstu praktisko pieredzi.

Atskaites periodā tika turpināta sadarbība ar Latvijas Interneta asociāciju NET-SAFE Latvia – Drošāka interneta centru. Tā, 2016.gadā VP GKrPP ENAP no sadarbības partnera NET-SAFE Latvia saņēma un apstrādāja 24 paziņojumus par bērnu seksuālu izmantošanu saturošiem materiāliem failu apmaiņas programmās un interneta resursos.

2016.gadā pastiprināta uzmanība tika pievērsta nepilngadīgo personu meklēšanai, jo šīs personas ietilpst riska grupā, kas nespēj sevi aizsargāt un tāpēc pastāv lielāka iespēja kļūt par noziedzīga nodarījuma upuriem. 2016.gada sākumā meklēšanā atradās 50 nepilngadīgas bezvēsts pazudušās personas. Kopumā 2016.gadā ņemtas uzskaitē 260 minētās kategorijas personas, no kurām 175 nepilngadīgas personas atrastas un atskaites perioda beigās meklēšanā atradās 85 nepilngadīgas personas. Pārsvarā tiek meklēti nepilngadīgie, kas aizbēguši no internātiem, sociālās aprūpes centriem u.c. iestādēm, kā arī no nelabvēlīgām ģimenēm un to vidējais vecums ir 14-16 gadi.

Jāatzīmē, ka 2016.gadā tika īstenoti arī pasākumi Eiropas Savienības (ES) Politikas cikla atbilstoši ES Padomes secinājumiem par ES prioritāšu noteikšanu cīņai pret smago un organizēto noziedzību laikposmā no 2014. līdz 2017.gadam Eiropas multidisciplinārās platformas pret kriminālapdraudējumiem (EMPACT) ietvaros, t.sk. prioritātē „Kibernoziegumi” apakšprioritāte “Bērnu pornogrāfija un izmantošana” (atbildīgā struktūrvienība ir VP GKrPP ENAP) un prioritātē „Cilvēku tirdzniecība” (atbildīgā struktūrvienība VP GKrPP Organizētās noziedzības apkarošanas pārvalde (ONAP)). Prioritāšu ietvaros tiek izstrādāti operatīvās rīcības plāni (OAP), kas ietver virkni multidisciplināru un starpinstitucionālu pasākumu, t.sk. informācijas sagatavošanu par noteiktu noziedzības jomu, informācijas apkopošanu par noziedzīgos nodarījumus izdarījušām personām un veiktajām izmeklēšanām, kopīgu izmeklēšanu iniciēšana, preventīva rakstura pasākumu organizēšana, dažādu jaunu instrumentu un mehānismu piemērošana u.tml.

2016.gada 1.jūlijā VP tika parakstīta partnerība ar Beļģijas policiju par dalību EMPACT prioritātes “Bērnu seksuālā izmantošana tiešsaistē” pasākumos, kuri tiek finansēti ar Eiropola deleģēšanas līgumu.

VP GKrPP Starptautiskās sadarbības biroja (SSB) Eiropola Latvijas nacionālā nodaļa (LNN) atskaites periodā nodrošināja darbu sadarbībā ar kompetentajām nacionālajām iestādēm Eiropola Analītisko rīcības failu (ARF) fokālajos punktos (FP), tai skaitā FP „TWINS” (Bērnu pornogrāfija), kur par kompetentajām tiesībaizsardzības iestādēm ir nozīmētas VP GKrPP ENAP un VP Rīgas reģiona pārvaldes (RP) Kriminālpolicijas pārvaldes (KrPP) 1.biroja 4.nodaļa, un FP “PHOENIX” (cilvēku tirdzniecība), par kompetento tiesībaizsardzības iestādi ir nozīmēta VP GKrPP ONAP. ARF FP ir vērsti uz aktuālās informācijas ievākšanu, apkopošanu un analīzi par organizēto grupu aktivitātēm un aktuālākajiem noziedzīgajiem nodarījumiem ES un ārpus tās robežām. Dalība FP nodrošina piekļuvi citu dalībvalstu datiem, aktuālās operatīvās un izmeklēšanas informācijas apmaiņu, kā arī kopēju pārrobežu operāciju organizēšanu ar mērķi atklāt un neitralizēt organizētās noziedzības tīklus un to noziedzīgi iegūtos līdzekļus.

Atskaites periodā sadarbībā ar IeM IC un Interpola Ģenerālsekretariātu (IPSG) tika nodrošināta I-24/7 komunikāciju tīkla ierīkošana trijās darba stacijās ICSE DB (Interpola Starptautiskās bērnu seksuālās izmantošanas datu bāze) pieslēguma nodrošināšanai un aprīkošanai ar darba stacijām atbilstoši norādītajai specifikācijai. Sadarbībā ar IPSG tika veikti testa dati I24/7 tīkla pieslēgumam tiešsaistes režīmā un informācijas apmaiņa I24/7 tīklā. Tāpat sadarbībā ar IeM IC tiek turpināta komunikācija par darba staciju nokonfigurēšanu atbilstoši ICSEv3 prasībām un papildus monitoru uzstādīšanu. 2016.gadā sadarbībā ar IeM IC tika pieslēgta ICSE datu bāze VP GKrPP ENAP, KIP un Rīgas RP KrPP. Papildus tam sadarbībā ar IPSG ekspertiem tika noorganizētas apmācības Latvijā VP amatpersonām, kas ikdienā strādā ar minēto datu bāzi.

2016.gadā VP GKrPP amatpersonas piedalījās nodibinājuma “Centrs Dardedze” projektā “Bērna interešu aizstāvība – bērna kā vardarbības upura/liecinieka labākai aizsardzībai” (Child Advocacy Centre – toward better protection of child victims/witnesses of violence in close relationships). Projekta mērķis ir aizstāvēt un atbalstīt bērnus, kuri ir kļuvuši par vardarbības upuriem vai lieciniekiem attiecībās ar tuviniekiem, uzlabot to speciālistu kompetences un prasmes, kas strādā ar vardarbībā cietušiem bērniem, izglītot sabiedrību par vardarbības sekām. Projekta ietvaros izveidota Nacionālā ekspertu padome, kuras uzdevums ir novērtēt bērnu, kas ir vardarbības upuri/liecinieki situāciju valstī, identificēt trūkumus, apkopot labās un sliktās prakses ar mērķi nodrošināt labāku aizsardzību bērniem.

Papildus tam atskaites periodā VP GKrPP amatpersonas turpināja sadarbību ar nevalstiskajām organizācijām, t.sk. “Resursu centru sievietēm “Marta”” un biedrību “Patvērums “Drošā māja””, kuras sniedz atbalstu cilvēku tirdzniecībā cietušajām personām.

2016.gadā tika sagatavoti vairāki informatīva un analītiska rakstura dokumenti par noziedzības tendencēm un aktuāliem noziedzības apkarošanas jautājumiem, sniegta informācija starptautisku ziņojumu sagatavošanai, kā arī sniegti viedokļi, atzinumi, priekšlikumi dažādiem informatīvajiem ziņojumiem un pētījumiem, t.sk. izvērtēts informatīvā ziņojuma “Bērnu noziedzības novēršanas un bērnu aizsardzības pret noziedzīgu nodarījumu pamatnostādņu 2013.–2019.gadam īstenošanas vidusposma (2013.-2015.gadā) novērtējums” projekts; sagatavota informācija uz Eiropola NB EMPACT THB anketā iekļautajiem jautājumiem par bērnu iesaisti cilvēku tirdzniecībā; sniegta informācija IeM saistībā ar Latvijas viedokļa sagatavošanu par saņemtajām rekomendācijām ANO Bērnu tiesību komitejas 71.sesijā; sniegta informācija Rīgas Pašvaldības policijas Bērnu likumpārkāpumu profilakses nodaļai par cilvēktirdzniecību un to pamata risku stāvokli 2015.-2016.g.

Atskaites periodā VP GKrPP amatpersonas piedalījās gan ekspertu sanāksmēs, gan nacionālā un starptautiska līmeņa mācībās saistībā ar noziedzīgu nodarījumu pret bērnu tikumību un dzimumneaizskaramību novēršanu un apkarošanu.

# **III Citi pārkāpumi, kurus izdarījuši nepilngadīgie un pārkāpumi, kuru rezultātā cietušie ir nepilngadīgie**

Ievērojot ilggadējas pārskatu par nepilngadīgo noziedzības stāvokli un cietušajiem bērniem iestrādes, kā arī ņemot vērā to, ka “Bērnu noziedzības novēršanas un bērnu aizsardzības pret noziedzīgu nodarījumu pamatnostādnes 2013.-2019.gadam” sadaļā „Situācijas raksturojums un identificētās problēmas” ir iekļautas tādas situāciju raksturojošas pozīcijas, kā nepilngadīgo citu izdarīto likumpārkāpumu skaita izmaiņas tendences un bērnu aizsardzība ceļu satiksmes drošības jomā, zemāk apskatāma atbilstoša papildus statistika:

## **1. Administratīvo pārkāpumu tendences un dinamika.**

2016.gada 12 mēnešos valstī kopumā 5425 (- 574) sastādīto administratīvo pārkāpumu protokolu skaits nepilngadīgām personām vecumā no 14 līdz 18 gadiem:

|  |  |  |
| --- | --- | --- |
| **LAPK panti/pašvaldību saistošie noteikumi** | **Sastādīto administratīvo pārkāpumu protokolu skaits** |  |
| **2015.gads** | **2016.gads** | **+/-** |
| **Kopā pēc visiem LAPK pantiem un pašvaldību saistošiem noteikumiem (tai skaitā):** | 5999 | 5425 | **-574** |
| LAPK 42.1 p. 4.d. - par smēķēšanu, ja to izdarījis nepilngadīgais | 1995 | 1835 | **-160** |
| LAPK 46.p. 1.d. - par narkotisko vai psihotropo vielu neatļautu iegādāšanos vai glabāšanu nelielā apmērā bez nolūka tās realizēt vai narkotisko vai psihotropo vielu neatļautu lietošanu | 69 | 48 | **-21** |
| LAPK 46.p. 2.daļa - par vielu, kuras var tikt izmantotas narkotisko vai psihotropo vielu nelikumīgai izgatavošanai (prekursoru), neatļautu iegādāšanos vai glabāšanu nelielā apmērā bez nolūka tās realizēt | 0 | 0 | **+/-0** |
| LAPK 167.p. - sīkais huligānisms | 282 | 277 | **-5** |
| LAPK 167.2 p. 1.d. - maznozīmīga miesas bojājuma tīša nodarīšana | 63 | 74 | **+11** |
| LAPK 167.2 p. 2.d. - maznozīmīga miesas bojājuma tīša nodarīšana atkārtoti | 1 | 3 | **+2** |
| LAPK 171.p. 1.d. - alkoholisko dzērienu vai citu apreibinošo vielu lietošana sabiedriskās vietās un atrašanās sabiedriskās vietās reibuma stāvoklī | 26 | 25 | **-1** |
| LAPK 171.p. 2.d. - alkoholisko dzērienu vai citu apreibinošo vielu lietošana sabiedriskās vietās un atrašanās sabiedriskās vietās reibuma stāvoklī atkārtoti | 10 | 7 | **-3** |
| LAPK 171.1 p. 1.d. - alkoholisko dzērienu vai citu apreibinošo vielu lietošana vai atrašanās alkoholisko dzērienu vai citu apreibinošo vielu ietekmē, ja pārkāpumu izdarījis nepilngadīgais | 918 | 831 | **-87** |
| LAPK 171.1 p. 2.d. - alkoholisko dzērienu vai citu apreibinošo vielu lietošana vai atrašanās alkoholisko dzērienu vai citu apreibinošo vielu ietekmē, ja pārkāpumu izdarījis nepilngadīgais atkārtoti | 247 | 233 | **-14** |
| LAPK 171.2 p. 1.d. - alkoholisko dzērienu iegādāšanās, ja pārkāpumu izdarījis nepilngadīgais | 1 | 5 | **+4** |
| LAPK 171.2 p. 2.d. - alkoholisko dzērienu iegādāšanās, ja pārkāpumu izdarījis nepilngadīgais atkārtoti | 0 | 0 | **+/-0** |
| LAPK 174.4 p. - prostitūcijas ierobežošanas noteikumu pārkāpšana | 1 | 0 | **-1** |
| LAPK 175.p. - ļaunprātīga nepakļaušanās policijas iestādes darbinieka, robežsarga vai zemessarga likumīgam rīkojumam vai prasībai | 14 | 16 | **+2** |
| LAPK 110.p. (kopā) - dzelzceļa transporta līdzekļu lietošanas noteikumu pārkāpšana | 2 | 4 | **+2** |
| Pašvaldību saistošo noteikumu pārkāpumi | 429 | 306 | **-123** |

2016.gada 12 mēnešos samazinājās arī nepilngadīgo personu skaits, kuras izdarīja administratīvos pārkāpumus – 3104, kas ir par 338 personām mazāk, salīdzinājumā ar iepriekšējo periodu:

|  |  |  |
| --- | --- | --- |
| **LAPK panti/pašvaldību saistošie noteikumi** | **Nepilngadīgo personu skaits, kuriem sastādīti administratīvā pārkāpuma protokoli** |  |
| **2015.gads** | **2016.gads** | **+/-** |
| **Kopā pēc visiem LAPK pantiem un pašvaldību saistošiem noteikumiem (tai skaitā):** | 3442 | 3104 | **-338** |
| LAPK 42.1 p. 4.d. - smēķēšanas ierobežojumu neievērošana Par smēķēšanu, ja to izdarījis nepilngadīgais | 1607 | 1476 | **-131** |
| LAPK 46.p. 1.d. - par narkotisko vai psihotropo vielu neatļautu iegādāšanos vai glabāšanu nelielā apmērā bez nolūka tās realizēt vai narkotisko vai psihotropo vielu neatļautu lietošanu | 68 | 44 | **-24** |
| LAPK 46.p. 2.d. - par vielu, kuras var tikt izmantotas narkotisko vai psihotropo vielu nelikumīgai izgatavošanai (prekursoru), neatļautu iegādāšanos vai glabāšanu nelielā apmērā bez nolūka tās realizēt | 0 | 0 | **+/-0** |
| LAPK 167.p. - sīkais huligānisms | 239 | 245 | **+6** |
| LAPK 167.2 p. 1.d. - maznozīmīga miesas bojājuma tīša nodarīšana | 62 | 74 | **+12** |
| LAPK 167.2 p. 2.d. - maznozīmīga miesas bojājuma tīša nodarīšana atkārtoti | 1 | 3 | **+2** |
| LAPK 171.p. 1.d. - alkoholisko dzērienu vai citu apreibinošo vielu lietošana sabiedriskās vietās un atrašanās sabiedriskās vietās reibuma stāvoklī | 26 | 25 | **-1** |
| LAPK 171.p. 2.d. - alkoholisko dzērienu vai citu apreibinošo vielu lietošana sabiedriskās vietās un atrašanās sabiedriskās vietās reibuma stāvoklī atkārtoti | 8 | 7 | **-1** |
| LAPK 171.1 p. 1.d. - alkoholisko dzērienu vai citu apreibinošo vielu lietošana vai atrašanās alkoholisko dzērienu vai citu apreibinošo vielu ietekmē, ja pārkāpumu izdarījis nepilngadīgais | 875 | 794 | **-81** |
| LAPK 171.1 p. 2.d. - alkoholisko dzērienu vai citu apreibinošo vielu lietošana vai atrašanās alkoholisko dzērienu vai citu apreibinošo vielu ietekmē, ja pārkāpumu izdarījis nepilngadīgais atkārtoti | 172 | 158 | **-14** |
| LAPK 171.2 p. 1.d. - alkoholisko dzērienu iegādāšanās, ja pārkāpumu izdarījis nepilngadīgais | 1 | 5 | **+4** |
| **LAPK panti/pašvaldību saistošie noteikumi** | **Nepilngadīgo personu skaits, kuriem sastādīti administratīvā pārkāpuma protokoli** |  |
| **2015.gads** | **2016.gads** | **+/-** |
| LAPK 171.2 p. 2.d. - alkoholisko dzērienu iegādāšanās, ja pārkāpumu izdarījis nepilngadīgais atkārtoti | 0 | 0 | **+/-0** |
| LAPK 174.4 p. - prostitūcijas ierobežošanas noteikumu pārkāpšana | 1 | 0 | **-1** |
| LAPK 175.p. - ļaunprātīga nepakļaušanās policijas iestādes darbinieka, robežsarga vai zemessarga likumīgam rīkojumam vai prasībai | 14 | 16 | **+2** |
| LAPK 110.p. (kopā) - dzelzceļa transporta līdzekļu lietošanas noteikumu pārkāpšana | 2 | 4 | **+2** |
| Pašvaldību saistošo noteikumu pārkāpumi | 367 | 253 | **-114** |

Veicot datu analīzi var secināt, ka šogad samazinājies gan pārkāpumu, gan personu skaits smēķēšanas un narkotisko vielu iegādāšanā, glabāšanā un lietošanā, alkoholisko dzērienu vai citu apreibinošu vielu lietošanas vai atrašanās alkoholisko dzērienu vai citu apreibinošu vielu ietekmē, kā arī samazinājies sīko huligānismu pārkāpumu skaits, bet nedaudz palielinājies sīko huligānismu izdarījušo personu skaits. Nedaudz palielinājies arī maznozīmīgu miesas bojājumu tīšās nodarīšanas jomā personu un pārkāpumu skaits.

Lai novērstu nepilngadīgo izdarītos likumpārkāpumus, liela nozīme ir preventīvajam darbam ar nepilngadīgajiem. VP to realizē divos virzienos - gan kā vispārējo prevenciju (dažādu akciju, lekciju, reidu u.c. pasākumu ietvaros), gan kā individuālo prevenciju (attiecas uz konkrētām personām), ar mērķi novērst un atturēt nepilngadīgās personas no noziedzīgu nodarījumu izdarīšanas. Saskaņā ar BTAL 58.panta pirmo daļu, par vadošo iestādi bērnu likumpārkāpumu profilakses darba organizēšanā, starpinstitucionālās sadarbības veidošanā un atbildīga par profilaktiskā darba veikšanu ar BTAL 58.panta otrajā daļā minētajiem bērniem ir noteikta pašvaldība. Valsts policija par visiem BTAL 58.panta otrajā daļā minētajiem bērniem informē pašvaldību.

2016.gada 12 mēnešos, salīdzinājumā ar 2015.gada 12 mēnešiem, kopumā samazinājies sastādīto administratīvo pārkāpumu protokolu skaits personām par bērnu tiesību pārkāpšanu – 2986, kas ir par 184 protokoliem mazāk:

|  |  |  |
| --- | --- | --- |
| **LAPK panti** | **Sastādīto administratīvā pārkāpuma protokolu skaits citām personām par bērnu tiesību pārkāpšanu** |  |
| **2015.gads** | **2016.gads** | **+/-** |
| **Kopā pēc visiem LAPK pantiem:****Tai skaitā:** | 3170 | 2986 | **-184** |
| LAPK 149.32 p. 3.d. - par to noteikumu pārkāpšanu, kuri paredz bērnu pārvadāšanai paredzēto drošības līdzekļu lietošanu | 461 | 427 | **-34** |
| LAPK 155. p. 3.d. - par alkoholisko dzērienu un tabakas izstrādājumu pārdošanu nepilngadīgajiem | 233 | 218 | **-15** |
| LAPK 155. p. 4.d. - par alkoholisko dzērienu un tabakas izstrādājumu pārdošanu nepilngadīgajiem atkārtoti | 16 | 23 | **+7** |
| LAPK 172. p. 1.d. - par nepilngadīgā iesaistīšanu alkoholisko dzērienu lietošanā | 72 | 71 | **-1** |
| LAPK 172. p. 2.d. - par nepilngadīgā novešanu līdz dzēruma stāvoklim | 21 | 31 | **+10** |
| LAPK 172. p. 3.d. - par alkoholisko dzērienu vai tabakas izstrādājumu nodošanu nepilngadīgā rīcībā tā, ka šīs vielas kļuvušas nepilngadīgajam brīvi pieejamas lietošanai | 107 | 138 | **+31** |
| LAPK 172.p. 4.d. - par šā panta pirmajā, otrajā un trešajā daļā paredzētajām darbībām, ja tās izdarītas atkārtoti | 11 | 8 | **-3** |
| LAPK 172.1 p. 1.d. - nepilngadīgo iesaistīšana ubagošanā | 4 | 3 | **-1** |
| LAPK 172.1 p. 2.d. - nepilngadīgo iesaistīšana ubagošanā atkārtoti | 3 | 1 | **+2** |
| LAPK 172.2 p. 1.d. - par fizisku vai emocionālu vardarbību pret bērnu | 567 | 649 | **+82** |
| LAPK 172.2 p. 2.d. - par fizisku vai emocionālu vardarbību pret bērnu atkārtoti | 49 | 49 | **+/-0** |
| LAPK 172.3 p. 1.d. - par bērna iesaistīšanu skaistumkonkursā vai citā pasākumā, kurā tiek vērtēts vienīgi viņa ārējais izskats | 0 | 0 | **+/-0** |
| LAPK 172.3 p. 2.d. - par tādu normatīvo aktu pārkāpšanu, kuri nosaka kārtību, kādā bērni iesaistāmi aktivitātēs (pasākumos), kas saistītas ar ārējā izskata demonstrēšanu | 0 | 0 | **+/-0** |
| **LAPK panti** | **Sastādīto administratīvā pārkāpuma protokolu skaits citām personām par bērnu tiesību pārkāpšanu** |  |
| **2015.gads** | **2016.gads** | **+/-** |
| LAPK 172.4 p. 1.d. - par bērna, kas nav sasniedzis septiņu gadu vecumu, atstāšanu bez uzraudzības, ja to izdarījuši vecāki vai personas, kas viņus aizstāj | 103 | 107 | **+4** |
| LAPK 172.4 p. 2.d. - par bērna, kas nav sasniedzis septiņu gadu vecumu, atstāšanu bez uzraudzības, ja to izdarījuši vecāki vai personas, kas viņus aizstāj atkārtoti | 3 | 7 | **+4** |
| LAPK 172.5 p. 1.d. - par bērna uzraudzības pakalpojumu sniegšanas prasību neievērošanu | 0 | 1 | **+1** |
| LAPK 172.5 p. 2.d. - par bērna uzraudzības pakalpojumu sniegšanas prasību neievērošanu atkārtoti | 0 | 0 | **+/-0** |
| LAPK 173. p. 1.d. - par bērna aprūpes pienākumu nepildīšanu | 1054 | 836 | **-218** |
| LAPK 173.p. 2.d. - par tādu pašu nodarījumu, ja tā rezultātā bērns izdarījis sīko huligānismu vai lietojis narkotiskās, vai psihotropās vielas bez ārsta nozīmējuma, vai atradies alkoholisko dzērienu ietekmē vai nodarbojies ar ubagošanu | 287 | 245 | **-42** |
| LAPK 173. p. 3.d. - par 173. p. pirmajā vai otrajā daļā paredzēto nodarījumu, ja tas izdarīts atkārtoti | 179 | 172 | **-7** |
| LAPK 174.3 p. 3.d. - par nepilngadīgo, kas nav sasnieguši 16 gadu vecumu, iesaistīšanu nesankcionētu sapulču, gājienu un piketu norisē vai organizēšanā | 0 | 0 | **+/-0** |
| LAPK 189.p. - par personas pieņemšanu darbā, ja tai nav derīga personu apliecinoša dokumenta (ja persona ir jaunāka par 15 gadiem) | 0 | 0 | **+/-0** |

2016.gada 12 mēnešos nedaudz palielinājies vecākiem vai personām, kas tos aizstāj, sastādīto protokolu skaits par bērna, kas nav sasniedzis septiņu gadu vecumu, atstāšanu bez uzraudzības (LAPK 172.4 panta pirmā daļa), pieaudzis citām personām[[19]](#footnote-19) sastādīto protokolu skaits par fizisku vai emocionālu vardarbību pret bērnu (LAPK 172.2 panta pirmā daļa), samazinājies sastādīto protokolu skaits par bērna aprūpes pienākumu nepildīšanu (LAPK 173.panta pirmā daļa), un par bērna aprūpes pienākumu nepildīšanu, ja tā rezultātā bērns izdarījis sīko huligānismu vai lietojis narkotiskās vai psihotropās vielas bez ārsta nozīmējuma, vai atradies alkoholisko dzērienu ietekmē vai nodarbojies ar ubagošanu (LAPK 173.panta otrā daļa).

## **2. Nepilngadīgo cietušo skaita dinamika ceļu satiksmes negadījumos un izdarītie pārkāpumi ceļu satiksmes jomā.**

2016.gada 12 mēnešos, salīdzinājumā ar 2015.gada 12 mēnešiem, valstī ir palielinājies ievainoto bērnu skaits, kuri cietuši CSN – 709 (+54), savukārt samazinājies bojā gājušo bērnu skaits – 8 (-10).

CSN cietušo un bojā gājušo bērnu skaits vecuma grupās:

|  |  |  |
| --- | --- | --- |
| **Bērnu vecums** | **Ievainoto bērnu skaits CSN** | **Bojā gājušo bērnu skaits CSN** |
| **2015.gads** | **2016.gads** | **+/-** | **2015.gads** | **2016.gads** | **+/-** |
| **0 – 14 g.v.** No tiem: | **459** | **514** | **+55** | **12** | **3** | **-8** |
| Velosipēdisti (un mopēdisti)GājējiPasažieriVadītājiCits | 7113924630 | 971622487 0 | +26+23+2+4**+/-0** | 05700 | 00300 | +/-0-5-4+/-0+/-**0** |
| **15 – 16 g.v.** No tiem: | **137** | **126** | **-11** | **4** | 3 | **-1** |
| Velosipēdisti (un mopēdisti)GājējiPasažierivadītājiCits | 64184861 | 42255450 | -22+7+6-1-1 | 11200 | 00300 | -1-1+1+/-0+/-0 |
| **17 g.v.** No tiem: | **59** | **69** | **+10** | **2** | 2 | **+/-0** |
| Velosipēdisti (un mopēdisti)GājējiPasažieriVadītājiCitsNenoskaidrots | 131430200 | 1614291000 | +3+/-0-1+8+/-0+/-0 | 001100 | 020000 | +/-0+2-1-1+/-0+/-0 |
| **Kopā (0 – 17 g.v.):** | **655** | **709** | **+54** | **18** | **8** | **-10** |

Galvenie iemesli minētajiem CSN ir šādi:

* mazāk aizsargātajiem ceļu satiksmes dalībniekiem - gājējiem vai velobraucējiem, nav bijis atstarotājs vai apģērbs ar atstarojošiem elementiem; velosipēds nav bijis aprīkots atbilstoši ceļu satiksmes noteikumiem;
* drošības jostu nelietošana (vadītājiem un pasažieriem);
* noteikumu pārkāpšana, kuri paredz bērnu pārvadāšanai paredzēto drošības līdzekļu lietošanu;
* nepareiza pārvietošanās pa ceļu – pa nepareizo ceļa pusi vai pat pa ceļa vidu;
* nepareizā ātruma izvēle atbilstoši ceļa un meteoroloģiskiem apstākļiem.

Pēc LAPK 149.32 panta trešās daļas „Par to noteikumu pārkāpšanu, kuri paredz bērnu pārvadāšanai paredzēto drošības līdzekļu lietošanu” 2016.gada 12 mēnešos sodīti 426 vadītāji, kas ir par 33 mazāk, nekā 2015.gada 12 mēnešos.

2016.gada 12 mēnešos, salīdzinājumā ar 2015.gada 12 mēnešiem, samazinājies nepilngadīgām personām (14 -17 g.v.) sastādīto administratīvā pārkāpuma protokolu skaits par satiksmes noteikumu neievērošanu:

|  |  |  |  |
| --- | --- | --- | --- |
| **LAPK panti** | **2015.gada 12 mēnešos** | **2016.gada 12 mēnešos** | **+/-** |
| **Kopā:** | 2134 | 1771 | **-363** |
| LAPK 109.p. 5.d. - par iešanu pa sliežu ceļiem ārpus norādītajām vietām | 33 | 33 | **+/-0** |
| LAPK 149.4 p. 2.d. - par nepiesprādzēšanos ar drošības jostu vai aizsprādzētas aizsargķiveres nelietošanu, kā arī tāda pasažiera vešanu, kurš nav piesprādzējies vai kuram galvā nav aizsprādzētas aizsargķiveres | 29 | 26 | **-3** |
| LAPK 149.4 p. 6.d. 1.pkt. - par transportlīdzekļa vadīšanu, ja nav transportlīdzekļu vadīšanas tiesību (transportlīdzekļu vadīšanas tiesības noteiktā kārtībā nav iegūtas vai ir atņemtas | 207 | 242 | **+35** |
| LAPK 149.4 p. 7.d. 1.pkt. - par transportlīdzekļa vadīšanu atkārtoti gada laikā, ja nav transportlīdzekļu vadīšanas tiesību (transportlīdzekļu vadīšanas tiesības noteiktā kārtībā nav iegūtas vai ir atņemtas | 5 | 18 | **+13** |
| LAPK 149.15 p. 1., 2., 3., 4., 5., 6. un 7.d. (kopā) - transportlīdzekļu vadīšana alkohola reibumā vai narkotisko vai citu apreibinošo vielu ietekmē; | 32 | 39 | **+7** |
| LAPK 149.21 p. - velosipēdu un mopēdu vadītājiem noteikto papildu prasību pārkāpšana  | 465 | 418 | **-47** |
| LAPK 149. 23 p. 1.d. - gājēju un pasažieru izdarītie pārkāpumi (par pasažieriem noteikto pienākumu pārkāpšanu) | 111 | 91 | **-20** |
| LAPK 149. 23 p. 2.d. - gājēju un pasažieru izdarītie pārkāpumi (par gājējiem noteikto pienākumu pārkāpšanu) | 1252 | 904 | **-348** |

# **IV Preventīvie pasākumi**

Lai uzlabotu bērnu drošību, svarīga ir gan bērnu, gan vecāku izglītošana, kur nozīmīga loma ir VP preventīvajam darbam. VP NLI 2016.gada 12 mēnešos īstenojoši **2 901** preventīvos pasākumus (neieskaitot individuālās prevencijas pasākumus).

Pēc VP GKPP PVN sniegtās informācijas 2016.gada 12 mēnešos, lai veicinātu bērnu vispārējo drošību tika veikti **647** preventīvie pasākumi vispārējās drošības jomā (drošība uz ielas; drošība mājās un ārpus tās; ugunsdrošība; drošība skolā; nelaimes gadījumu riski attiecīgajos apstākļos un gadalaikā – ziemā, vasarā; drošība pirotehnikas lietošanā u.c.). Tika apmeklētas izglītības iestādes, demonstrējot informatīvi izglītojošas prezentācijas „Sargā sevi pats!”, „Mana droša diena”, “Bīstami uz ledus”, „Droša vasara – Tava vasara”. Tika veikti preventīvie pasākumi, kuru laikā tika spēlēta spēle ”Sivēns lielpilsētā” un demonstrēta filma “Aiz žoga”. Ar Valsts policijas tēlu Runča Rūda un Bebra Bruno iesaisti stāstīts par dažādiem drošības riskiem, tai skaitā par rīcību, satiekot uz ielas svešinieku.

Tika rīkoti **546** preventīvie pasākumi ceļu satiksmes drošības uzlabošanai, lai mazinātu risku mazāk aizsargātajiem ceļu satiksmes dalībniekiem – gājējiem un velosipēdistiem nokļūt ceļu satiksmes negadījumos, kā arī par gaismu atstarojošu elementu diennakts tumšajā laikā lietošanas nozīmi. Tika apmeklētas izglītības iestādes, demonstrējot informatīvi izglītojošas prezentācijas „Ceļu satiksmes drošība”, „Ceļu satiksmes noteikumi”, „Drošība ceļu satiksmē”, “Tavs drošais gājēju ceļš”, “Esi redzams” u.c. Tāpat tika dalīti un kopīgi veidoti gaismu atstarojošie elementi, kā arī norisinājies projekts “Droši uz skolu”.

Tāpat tika rīkoti **549** preventīvie pasākumi par kriminālatbildību vai administratīvo atbildību, informējot par pārkāpumu veidiem, ar kuriem visbiežāk saskaras nepilngadīgie (huligānisms, nodarījumi pret īpašumu u.c.), kā arī par likumā paredzēto atbildību, atbildību kopumā, tiesībām un pienākumiem, tiesisko audzināšanu, sabiedriskās kārtības noteikumu un iekšējo kārtības noteikumu ievērošanu un ar tiem saistīto atbildību. Preventīvie pasākumi veikti, izmantojot, piemēram, “Tava administratīvā atbildība” un “Kriminālatbildība” lekciju tēmas.

Vardarbības mazināšanai izglītības iestādēs un bērnu vidū tika organizēti **371** preventīvie pasākumi. Izglītības iestāžu apmeklēšanas laikā tika lasītas lekcijas par tēmām „Vardarbība”, „Vardarbība skolā”, „Mobings”, „Savstarpējās attiecības”. Akcents likts uz vardarbības un tās dažādo formu atpazīšanu, rašanās cēloņiem un iespējamiem risinājumiem.

Lai atturētu jauniešus no narkotisko, psihotropo un psihoaktīvo vielu lietošanas un izskaidrotu par lietošanas riskiem un sekām, atkarības veidošanos, kā arī likumā paredzēto administratīvo atbildību un kriminālatbildību tika rīkoti **115** preventīvie pasākumi. Tika apmeklētas izglītības iestādes, demonstrējot informatīvi izglītojošas prezentācijas „Cits eksperiments”, „Lieto barā, mirsti viens!” u.c., kā arī lasītas lekcijas “Vai es protu pateikt-Nē!”, “Tabakas vārds pret tavu” u.c. Tika veikti preventīvi pasākumi par smēķēšanas, to skaitā elektronisko cigarešu un SNUS lietošanu, un alkohola izraisīto kaitīgo seku ietekmi uz veselību, kā arī likumā paredzēto aizsardzību un atbildību. Tika demonstrētas filmas “Nāves mušpapīrs”, “Tava izvēle” u.c..

Tāpat izglītības iestādēs bērniem tika rīkoti **194** preventīvie pasākumi par personīgo mantu un personisko drošību, sniedzot padomus atbilstošai personīgo mantu uzglabāšanai un informējot par personīgo mantu nozaudēšanas vai nozagšanas riskiem. Tika apmeklētas izglītības iestādes, demonstrējot informatīvi izglītojošu prezentāciju „Sargā pats sevi un savas mantas!”.

Kā arī tika rīkoti **178** preventīvie pasākumi par drošību internetā, norādot uz iespējamajiem apdraudējumiem virtuālajā vidē (norādītās personiskās informācijas apjoms, sarakste ar nepazīstamām personām, potenciālā varmākas pazīmes u.c.). Tika novadītas lekcijas par savstarpējo saskarsmi internetā, sociālajiem tīkliem un tēmām “Interneta drošība”, “Par internetu”, “Drošība internetā”, “Tava drošība internetā”.

Tika rīkoti **264** preventīvie pasākumi, lai iepazīstinātu skolēnus ar Valsts policijas darbu, struktūru un funkcijām, darbinieku ikdienu, kā arī prasībām, lai palīdzētu jauniešiem izvēlēties profesiju un atbilstoši tai sagatavotos, to skaitā vairākas ekskursijas uz iecirkņiem. Notikusi arī iesaiste „Ēnu dienas”, „Atvērto durvju dienas” pasākumos. Lai popularizētu policijas tēlu un darbu bērnu un jauniešu vidū, izmantoti arī Valsts policijas tēli – Runcis Rūdis un Bebrs Bruno.

Tika organizēti **35** sacensības un konkursi, t.sk. projekta „Roku rokā” skolēnu sacensības. Projekta mērķis ir palīdzēt bērniem un jauniešiem nojaukt barjeras, kas traucē tiem pilnveidoties, apzināties sevi, veicināt veselīga dzīvesveida attīstīšanu, iesaistīt bērnus un jauniešus sportiskās, informatīvi izglītojošās un radošās aktivitātēs, kas lietderīgi aizpildītu bērnu un jauniešu laiku, tādējādi mazinot dažādas atkarības, noziedzības un citus nevēlamus riskus. Rīkoti arī citi konkursi un sacensības, piemēram, konkursi “Mana drošība”, “Bērnu tiesību aizsardzība”, “Esi drošs uz ceļa” u.c..

Valsts policijas kārtības policijas darbinieki, kuri veic dienesta pienākumus nepilngadīgo lietu inspektoru jomā, iepriekš minētajā laika posmā ir piedalījušies arī citos preventīvajos pasākumos, t.sk. vecāku sapulcēs izglītības iestādēs, sanāksmēs, veikuši individuālas pārrunas, kā arī veikuši individuālās prevencijas darbu, piedalījušies dažādu jomu profilaktiskajos reidos.

Papildus iepriekš minētajiem īstenotajiem preventīvajiem pasākumiem ir veiktas šādas liela mēroga prevencijas aktivitātes:

- no 2016.gada 08.aprīļa līdz 2016.gada 10.aprīlim dalība izstādē Ķīpsalā „Bērnu pasaule” (radošās darbnīcas nodrošināšana, operatīvā transporta apskates iespējas);

- 2016.gada 28.maijā Esplanādē tika organizēts drošības festivāls bērniem, kurā bērni tika informēti par dažādiem drošības jautājumiem, lai tuvojoties vasarai un skolēnu brīvlaikam, bērniem, jauniešiem, kā arī viņu vecākiem atgādinātu, kā parūpēties par savu drošību un veselību. Bērniem un jauniešiem tika nodrošināta iespēja tuvāk aplūkot operatīvos transportlīdzekļus un speciālo tehniku, uzzināt dažādus drošības padomus, kas saistīti ar ceļu satiksmes drošību, kā arī vērot dienesta suņu paraugdemonstrējumus un citas aktivitātes. Klātesošie tika iepazīstināti ar Valsts policijas aplikāciju “Mana drošība”, tāpat tika nodrošināta iespēja šo aplikāciju lejupielādēt.

2016.gadā turpināta Valsts policijas mājas lapas dažādām mērķauditorijām par drošības un prevencijas jautājumiem www.sargi-sevi.lv izstrāde.

**Pārskatu sagatavoja:**

|  |  |
| --- | --- |
| VP GKPP KKP DKBgalvenā inspektoreVineta PavlovskaTālrunis: 67075216E-pasts: vineta.pavlovska@vp.gov.lv | VP GKPP PVNvecākais speciālists Rihards PlūmeTālrunis: 67075218E-pasts: : rihards.plume@vp.gov.lv  |
| VP GKrPP KVP2.nodaļas galvenā inspektoreDaiga GontarevaTālrunis: 67075247E-pasts: daiga.gontareva@vp.gov.lv | VP GKPP SDP SUKBgalvenā inspektoreLiāna Šeikovska Tālrunis: 67208118 E-pasts: liana.seikovska@vp.gov.lv  |

1. Kriminālstatistikas ietvaros termins „nepilngadīgais” attiecināms uz personām vecumā no 14 līdz 18 gadiem. [↑](#footnote-ref-1)
2. Avots: IeM IC 24.01.2017. sniegtie dati no lēmumiem par nepilngadīgā (vecums noziedzīgā nodarījuma izdarīšanas brīdī no 14 līdz 17 gadiem (ieskaitot)), atzīšanu par aizdomās turēto, vai pret kuru uzsākts kriminālprocess vai kurš ir aizturēts. [↑](#footnote-ref-2)
3. IeM IC IIIS KRASS netiek iekļauta informācija par 14 gadu vecumu nesasniegušo personu izdarītām prettiesiskām darbībām, kuras paredzētas KL (14.09.2010.g. MK noteikumi Nr.850 „Kriminālprocesa informācijas sistēmas noteikumi”; stājās spēkā 18.09.2010.g.; „LV”, 148 (4340), līdz ar to oficiālie statistikas dati pilnībā neatspoguļo patieso situāciju par nepilngadīgo (personu līdz 18 gadu vecumam) noziedzību. Dati par mazgadīgo personu izdarītajiem noziedzīgiem nodarījumiem tiek gūti no VP teritoriālo pārvalžu atskaitēm (turpinājumā). [↑](#footnote-ref-3)
4. Kriminālpārkāpums ir nodarījums, par kuru KL paredzēta brīvības atņemšana uz laiku no piecpadsmit dienām, bet ne ilgāku par trim mēnešiem (īslaicīga brīvības atņemšana), vai vieglāka soda veids. [↑](#footnote-ref-4)
5. Mazāk smags noziegums ir tīšs nodarījums, par kuru KL paredzēta brīvības atņemšana uz laiku, ilgāku par trim mēnešiem, bet ne ilgāku par trim gadiem, kā arī nodarījums, kurš izdarīts aiz neuzmanības un par kuru šajā likumā paredzēta brīvības atņemšana uz laiku, ne ilgāku par astoņiem gadiem. [↑](#footnote-ref-5)
6. Smags noziegums ir tīšs nodarījums, par kuru KL paredzēta brīvības atņemšana uz laiku, ilgāku par trim gadiem, bet ne ilgāku par astoņiem gadiem, kā arī nodarījums, kurš izdarīts aiz neuzmanības un par kuru šajā likumā paredzēta brīvības atņemšana uz laiku, ilgāku par astoņiem gadiem. [↑](#footnote-ref-6)
7. Sevišķi smags noziegums ir tīšs nodarījums, par kuru KL paredzēta brīvības atņemšana uz laiku, ilgāku par astoņiem gadiem, vai mūža ieslodzījums. [↑](#footnote-ref-7)
8. Informācija no VP RRP pārskata par noziedzības stāvokli un policijas darba rezultātiem 2016.gada 12 mēnešos [↑](#footnote-ref-8)
9. VP teritoriālo struktūrvienību iesniegtie dati. [↑](#footnote-ref-9)
10. <https://tis.ta.gov.lv/tisreal?Form=TIS_STAT_O&SessionId=A5AFC2E35E8787E71E76470105C00887> skatīts 12.01.2017. [↑](#footnote-ref-10)
11. Dati nav pilnīgi, jo ne visas pašvaldības sniedz informāciju IeM IC. [↑](#footnote-ref-11)
12. Avots: IeM IC IIIS DWH skatīts: 24.01.2017. [↑](#footnote-ref-12)
13. Avots: IeM IC IIIS DWH\_KRASS datu masīvs: 201711: 24.01.2017. [↑](#footnote-ref-13)
14. Avots: IeM IC IIIS DWH\_KRASS datu masīvs: 201711: 24.01.2017. [↑](#footnote-ref-14)
15. Personas statuss nosakāms pēc lēmuma par atzīšanu par cietušo. [↑](#footnote-ref-15)
16. Viena un tā pati persona var būt cietusi no vairākiem noziedzīgiem nodarījumiem (dažāda KL kvalifikācija) vai arī vienā noziedzīgā nodarījumā var ciest vairākas personas. [↑](#footnote-ref-16)
17. Dati ģenerēti no IeM IC Sodu Reģistra datu noliktavas sistēmas (DWH) datu masīva "201612". [↑](#footnote-ref-17)
18. Pēc VP GKrPP ONAP sniegtās informācijas. [↑](#footnote-ref-18)
19. „Citas personas” – jebkura cita persona, tai skaitā var būt arī vecāks vai persona, kas to aizstāj. [↑](#footnote-ref-19)